  Виталий Пронин Кылем дауре Глазысь нылпиос ӧжытгес вордскемен, нылпи садъёсты куд-ог предприятиослы сётыны кутскизы.1990-тӥ аръёсы сыӵе юртэ интыяськиз вал ИжГТУ-лэн Глазысь ёзэзлэн факультетэз. Та садэз выльысь тэшкылиослы берыктыны ӵектэмын. 2013-тӥ арын отчы вить группа усьтозы. Та вакытэ тупатъян ужъёс нуисько. Соин валче 100 пиналлы инты кылдоз. Со сяна, матысь дыре нылпи сад усьтыны чаклало на птицефабрика микрорайонын но. Озьы ик та ёросын бадӟым саклык висъяло нылпи лагерьёслы. Матысь дыре шаермылэн бюджетысьтыз 300 сюрс манет висъялозы «Ласточка» лагерез выльдонлы.Нина Дзюина.   Теги: Глаз  